text: বড় ফ্লেমিংগো (Phoenicopterus roseus) হলো ফ্ল্যামিংগো পরিবারের সর্বাধিক বিস্তৃত প্রজাতি। আফ্রিকা, দক্ষিণ-পশ্চিম ইউরোপ এবং দক্ষিণ এশিয়ার জলাভূমি অঞ্চলে এটি পাওয়া যায়। এটি ফ্লেমিংগোর সবচেয়ে বড় আকারের প্রজাতি, যার গড় দৈর্ঘ্য ৫ ফুট এবং ভর ৮ পাউন্ড। এদের ডানার দৈর্ঘ্য ৪ থেকে ৬ ফুট। বড় ফ্লেমিংগো বন্য পরিবেশে ২০ বছর পর্যন্ত বেঁচে থাকে। এদের খাদ্যতালিকায় বীজ, শেত্তলা এবং ছোট ছোট ইনভার্টিব্রেটস থাকে।
  
  পাখিটি নোনা জলযুক্ত কাঁদা সমতল এবং অগভীর উপকূলীয় উপহ্রদে বাস করে। এরা পা ব্যবহার করে পানিকে কাদা করে ফেলে, তারপর কাদা হতে ঠোটের মাধ্যমে জল চুষে অন্যত্র ফেলে দেয় এবং ছোট চিংড়ি, বীজ, নীল-সবুজ শেত্তলা, মাইক্রোস্কোপিক জীব এবং মল্লাস্কা ছেঁকে বের করে। বড় ফ্লেমিংগো মূলত মাথা নিচু করে খাবার গ্রহণ করে।  এর উপরের চোয়াল নড়াচড়ার যোগ্য এবং তার খুলির সাথে দৃঢ়ভাবে যুক্ত বা স্থির নয়। এটি জুনাগড় রাজ্যের রাষ্ট্রীয় পাখি ছিল।
  
  তথ্যসূত্র
  
  বহিঃসংযোগ
   Performing greater flamingos in open field
   Greater flamingo - Species text - The Atlas of Southern African Birds
  
  বিষয়শ্রেণী:আইইউসিএন লাল তালিকার ন্যূনতম বিপদগ্রস্ত প্রজাতি
  বিষয়শ্রেণী:আফ্রিকার পাখি
  বিষয়শ্রেণী:ইউরোপের পাখি
title: বড় ফ্লেমিঙ্গো